
LLEIS A MIDA 

LEGALS O IL·LEGALS 
aquesta és la seva qüestió. 

La maquinària repressiva de l'estat espanyol no només no s'atura sinó que 
s'intensifica amb l'impuls i l'aprovació d'un paquet de reformes legislatives que 
ataquen ies llibertats i els drets civils 


Sembla que per als governants 
espanyols actuals tot es redueix 
a convertir opinions, idees, pen¬ 
saments, formacions polítiques i 
persones en “legals” o 
“il·legals”. Amb el govern 
espanyol del PP al capdavant, i 
amb el suport i el beneplàcit del 
Psc-PsoE i CiU, durant els últims 
mesos hem viscut una onada 
frenètica de reformes legals que 
han anat estrenyent cada cop 
més el setge contra els drets 
individuals i col·lectius dels ciu¬ 
tadans i les ciutadanes. 

Un bon punt de partida d’aque¬ 
sta espiral de repressió legal va 
ser la reforma de la llei d’es¬ 
trangeria, que convertia qual¬ 
sevol persona de fora de la UE 
en “il·legal”. Però els últims 
mesos, l’ofensiva s’ha fet encara 
més intensa, i per les mesures 
que tenen projectades sembla 
que el corró és imparable i que 
encara no ha arribat al final. 

El juny passat es va aprovar la 
llei de partits, que en principi 
està pensada únicament i exclu¬ 
sivament per il legalitzar 
Batasuna; una norma que d’en¬ 
trada converteix en “il·legals” 
una formació política i totes les 
persones i col·lectius que li 


donen suport (amb la qual cosa 
es deixa fora de la llei un bon 
tant per cent de la societat 
basca). Mitjançant aquest articu¬ 
lat es “legalitza” la conculcació 
de la llibertat d’expressió, 
d’opinió, de participació políti¬ 
ca, de lliure associació, de plu¬ 
ralitat política, de..., uns quants 
drets fonamentals inclosos en la 
seva “intocable” constitució. 
Aquest atac directe contra 
Batasuna també entranya un 
atac contra qualsevol tipus de 
dissidència, perquè s’obliga les 
formacions polítiques i les asso¬ 
ciacions a respectar alguns dels 
valors de la constitució espany¬ 
ola (és a dir, la unitat d’Espanya, 
el sistema democràtic actual, la 
monarquia...). Per tant, totes les 
persones que qüestionem el 
marc constitucional espanyol 
estem en la corda fluixa, a un 
pas de ser declarats il·legals. No 
hi ha lloc per a la dissidència 
política. 

Amb la reforma de la llei del 
menor i del Codi Penal, van tipi¬ 
ficar com a terrorisme els actes 
de violència urbana i, al seu 
torn, es va rebaixar fins als 16 
anys l’edat penal per a delictes 
tipificats com a terrorisme. En 
aquests moments, doncs, a l’es¬ 


tat espanyol es pot castigar amb 
més duresa una jove de 17 anys 
que trenca un vidre d’una enti¬ 
tat bancària o d’una ETT que 
una persona de la mateixa edat 
acusada de delictes greus contra 
la integritat de les persones. 

Les últimes activitats legislatives 
estan encaminades ara a endurir 
les penes de presó per a aque¬ 
lles persones condemnades per 
actes de terrorismo. 

L’estratègia, doncs, és clara: 
primer van anar ampliant l’e¬ 
spectre de tot el que són actes 
“delictius”, van anar confeccio¬ 
nant tot un seguit de normes a 
mida que deixen al marge de la 
seva llei una gran quantitat de 
persones i organitzacions 
(protesta social i pública, immi¬ 
grants, partits polítics i associa¬ 
cions independentistes, etc.), i 
després, un cop han aconseguit 
un ampli ventall de “delin¬ 
qüents”, d’“il·legals”, estableix¬ 
en unes penes de presó que no 
són res més que una cadena per¬ 
pètua encoberta i una mort civil. 

El missatge també és clar: o estàs 
amb ells i acceptes les seves 
condicions, les seves lleis, el seu 
ordre establert, o... 


Edita Casal Independentista de Sants Jaume Compte 
Cl Premià 31 baixos 08028 Sants 

Dipòsit legal B-71770-91 

L’Insurgent no es fa responsable, necessàriament, del contingut dels articles que hi 
apareixen, i la seva opinió es veurà reflectida en l’editorial. 

SOPARS DEBAT JAUME COMPTE 


El nou marc 
repressiu europeu 


El 31 de gener passat, el Casal va recuperar els sopars de debat 
i formació en el seu calendari d’activitats. Els sopars debat 
Jaume Compte ja s’havien fet fa uns quants anys i aquest any 
hem decidit recuperar-los (amb una periodicitat mensual), 
perquè entenem que la formació és un element cabdal per fer- 
nos avançar políticament i com a persones. 

El nou marc repressiu europeu va ser el tema escollit per al 
sopar del mes de gener. Jaume Asens i Fidel Sànchez (soci del 
Casal), advocats i coneixedors de les reformes i canvis penals i 
jurídics en procés a la Unió Europea, ens van fer una exposició 
brillant, però també preocupant, de les noves estratègies 
repressives a Europa. Aznar, a qui sovint i erròniament 
menyspreem, sembla ser un dels grans progenitors de les 
noves polítiques repressives del vell continent. L’actual presi¬ 
dent de l’estat espanyol, aprofitant la psicosi de l’Il-S i l’aixo¬ 
pluc americà, està introduint els canvis suficients en la 
legislació europea que permetin endurir la repressió contra 
els moviments socials, la immigració o qualsevol potencial dis¬ 
sidència. 

Els ponents no ens van donar gaires receptes per al combat, 
però sí l’esperança que la mateixa follia de la seva política i 
l’excés de control i informació esdevinguin el seu mateix antí¬ 
dot. Bé, en tot cas, la informació i el debat sempre són una 
eina de lluita. 


BREUS 


Samarretes del Casal 


Ja tenim a la venda les noves 
samarretes del Casal, que 
presenten un disseny atrac¬ 
tiu i modern per anar ben 
guapos i guapes sense obli¬ 
dar la lluita. A la part de 
davant apareix una franja 
amb el logo del Casal i al dar¬ 
rere, la frase que ja hem fet 
nostra de Des de Sants, con¬ 
struint la llibertat dels Països 
Catalans. N’hi ha de dos 
preus: 13 euros i 10 euros, 
depenent dels colors i el 
diferent disseny. 

La pàgina web del Casal 
torna a funcionar 


Després d'un període d'inac¬ 
tivitat a causa entre d’altres 
del trasllat així com de la 
reorganització interna, la 
pàgina del Casal ja torna a 
funcionar. En aquesta nova 
etapa que s'inicia es trebal¬ 
larà per introduir-hi millores 
que, de ben segur, la faran 
més operativa. Us recordem 
l'adreça electrònica, 

www.llibertat.com/jcompte, i 
també us encoratgem a fer- 
nos arribar qualsevol sugger¬ 
iment, qüestió, etc., en 
relació a L’Insurgent o el 
Casal. 


□ 

z 


Autocars a València 
pel 25 d’Abril 

Per bé que encara llunyà i 
malgrat no poder concretar 
horaris i preus de moment, 
us animem a estar alerta de 
cara als autocars que, com 
cada any, es muntaran des 
del barri. Informeu-vos-en, a 
mesura que s'acostin les 
dates, al telèfon del Casal. 

Una de les lluites més inter¬ 
essants i populars dels dar¬ 
rers vint-i-cinc anys al nostre 
país ha estat i és la que 
porten a terme les Terres de 
l’Ebre contra el Pla Hidrològ- 
ic (PHN) del Govern espany¬ 
ol. En efecte, el projecte de 
transvasar 3.050 hectòmetres 
cúbics d’aigua a l’any de l’E¬ 
bre cap a les conques del 
sud-est de la península Ibèri¬ 
ca ha mobilitzat una regió 
que veu perillar la fràgil 
integritat del seu valor més 
important: el riu. 



Els experts ho han demostrat i 
denunciat repetidament: 
extreure aquesta quantitat o 
una de molt menor condi¬ 
cionaria negativament el futur 
del delta de l’Ebre, una llenca 
de terra que es troba en 
regressió des que pantans i 
explotacions diverses han fet 
minvar l’aportació de cabal i, 
en conseqüència, de sedi¬ 
ments per a mantenir-la. Uns 
sediments, tot sigui dit de pas¬ 
sada, que són fonamentals 
per a resistir la pujada del niv¬ 
ell del mar a causa de la fusió 
parcial dels pols per mor de 
l’escalfament global del plane¬ 
ta. En qualsevol cas, al Delta, 
de l’aigua del riu en viu gaire¬ 
bé tothom directament o indi¬ 
recta (mariscadors, arrossers, 
hotelers...). I el més greu del 
cas és que la necessitat que 
reclama aquest transvasa¬ 
ment és “el desenvolupament 
econòmic de les conques 
deficitàries”, eufemisme dar¬ 
rere el qual s’amaga el verita¬ 
ble negoci: camps de golf, 
nous regadius, nous com¬ 
plexos hotelers i urbanitza¬ 
cions expansives, per no 
parlar de la mateixa construc¬ 
ció dels embassaments i 
canals del PEIN, que aportarà 
milers de milions d’euros a 


Beure a galet 

Per Joan Moragues 


les butxaques de la patuleia 
de sempre. 

La conca de l’Ebre no és exce- 
dentària, com demostra el fet 
que la salinització de l’últim 
tram no para de remuntar el 
curs del riu. Menys cabal 
d’aigua per força farà aug¬ 
mentar aquesta salinització, 
fet que tindria greus repercus¬ 
sions per als arrossars, la prin¬ 
cipal base econòmica de la 
zona. Però fins i tot suposant 
que hi hagués excedents per 
gestionar, és inconcebible 


requereixen noves injeccions 
d’aigua per ampliar artificial¬ 
ment la superfície d’hiverna¬ 
cles, potser s’haurien de 
programar ajudes per a l’agri¬ 
cultura de secà, que és la 
pròpia d’aquesta regió i la 
més sostenible. I així successi¬ 
vament. 

Encara que, és clar, aquesta 
nova cultura de l’aigua exigeix 
que tothom es responsabilitzi 
de la gestió i el consum 
d’aquest bé tan escàs. I arriba¬ 
da una situació extrema, 



OEITA 


que les administracions i els 
principals agents econòmics 
de les zones beneficiàries del 
pla no prioritzin l’aplicació 
d’una nova cultura de l’aigua i 
apostin per una obra faraòni¬ 
ca, traumàtica, cara, 
antiecològica i de resultats 
incerts. Si falta aigua per con¬ 
struir camps de golf, potser 
caldrà replantejar-se la viabili¬ 
tat dels més de 60 projectes 
que actualment esperen ser 
aprovats només del Maestrat 
en avall, i implantar un model 
de turisme basat en la cultura 
i la naturalesa. Si els agricul¬ 
tors murcians i andalusos 


obligaria l’administració a 
cobrar un preu molt més ele¬ 
vat per la factura, ja que atesa 
la característica de bé de 
primera necessitat de l’aigua 
el que paguem ara no és real. 
Massa compromisos a llarg 
termini i massa mesures 
impopulars per a una legis¬ 
latura de quatre anys... Reduir, 
reutilitzar i reciclar són els tres 
verbs de la coherència ambi¬ 
ental en el cicle de l’aigua. Per 
tant, estalviar és l’única opció 
que l’administració hauria de 
contemplar. Però és molt més 
fàcil fer demagògia i cridar 
contra la pretesa insolidaritat 

de la gent de l’Ebre. Ja se sap 
que, en política espanyola, 
una dosi d’anticatalanisme 
sempre reporta vots. 

En aquest sentit, el paper de la 
Generalitat Valenciana és 
doblement censurable, ja que 
fa creure molts valencians que 
l’oposició al transvasament no 
té més justificació que l’aca¬ 
parament de recursos per part 
dels catalans (del nord). I, 
d’altra banda, esmerça impor¬ 
tants fons públics per fer 
demagògia a través dels mit¬ 
jans de comunicació que con¬ 
trola i, encara pitjor, per 
convocar manifestacions de 
suport al PEIN, fins i tot sub¬ 
vencionant-ne l’organització 
d’autocars. 

Tanmateix, a qui sorprèn 
que el PP actuï així? I a qui 


sorprèn que fa només nou 
anys el PSOE, per boca de 
José Borrell, presentés el 
primer projecte de PEIN, que 
preveia un moviment de 
cabal encara superior a 
l’actual, de 3-350 hm3? A 
ningú. Com tampoc sorprèn 
a aquestes alçades que 
Convergència i Unió jugui a 
la puta i la Ramoneta: ara 
redueix-me uns quants 
hectòmetres per aquí i ara 
em trec el transvasament del 
Roine per allà. A pocs mesos 
de les eleccions, el súmmum 
del cinisme de CiU ha estat 
oposar-se al transvasament 
perquè l’Ebre no reuneix el 
cabal mínim preceptiu per 
treure-li aigua. Una dada 
que és coneguda des del 
primer moment. Són uns 
artistes, en això de marejar 
la perdiu. 


Però aquest cop no els sortirà 
bé la jugada. La societat civil 
d’arreu dels Països Catalans, i 
molt especialment la de les 
Terres de l’Ebre, ha respost 
amb contundència, profes- 
sionalitat i maduresa. I el que 
havia de ser un “paseo mili¬ 
tar”, serà amb la col·labo¬ 
ració de tots i totes un ridícul 
històric del Govern espanyol 
i dels governs autonòmics, i 
una victòria de la democrà¬ 
cia. De moment, a Brussel·les 
s’ho miren amb escepticisme 
creixent, i per molt que ara 
diguin que l’obligació d’un 
governant és governar mal¬ 
grat l’opinió dels ciutadans, 
nosaltres, els ciutadans, 
posarem els governants al 
seu lloc i els ensenyarem que 
som els veritables propietaris 
de les regnes del país. Ja no 
ens faran beure a galet. 



BREUS 


Concrecions en l'aplicació 
de la llei de política 
lingüística del 98. 

A partir del febrer d'enguany 
ha entrat en vigor l'article 32 
de l’esmentada llei que 
obliga els comerços del Prin¬ 
cipat a tenir la retolació, com 
a mínim, en català. L’article fa 
referència a "la senyalització i 
els cartells d’informació de 
caràcter fix dels establiments 
oberts al públic". Us recor¬ 
dem que des de la CAL 
podreu obtenir formularis 
per denunciar els que s’o¬ 
posen a la normalització del 
català en aquest camp. 
També hem de dir que l'en¬ 
trada en vigor del decret 
coincideix amb la dimissió de 


Lluís Jou, director general de 
política lingüística de la Gen¬ 
eralitat d’aquí. 

Fets d'octubre del 99. 

A principis d'aquest mes de 
febrer ha quedat vist per a 
sentència el judici contra els 
detinguts arran de l'ocupació 
policial del barri per part de 
les forces de seguretat en 
motiu del día de la his- 
panidad. El fiscal demana 
més de 50 anys per als 
acusats i multes de més de 16 
milions de les antigues pes¬ 
setes. Recordem que l'Ajunta¬ 
ment de Barcelona, tripartit 
PSOE-Iniciativa-Esquerra, 
manté l’acusació particular. 


Nou periòdic quinzenal 
d'àmbit nacional. 

Des de principis d’any ha 
aparegut L’Accent, una publi¬ 
cació de vuit pàgines i de dis¬ 
tribució gratuïta (encara que 
us suggerim de subscriure- 
us-hi) que pretén contribuir 
a omplir el buit en l’àmbit de 
l’esquerra independentista 
pel que fa a premsa immedia¬ 
ta però també de contingut. 
D’aparença austera però 
agradable, el periòdic comp¬ 
ta amb diverses seccions, 
com economia, cultura o 
internacional, entre d’altres. 
El podreu trobar al Casal, 
entre altres llocs al barri. Cal 
destacar la molt completa 
agenda de la contraportada. 

Reptes de les llengües 
minoritzades en el segle 
XXI: Apunts d'una 

xerrada. 



En el marc del cinquè Correl- 
lengua a Sants, Hostafrancs i 
la Bordeta, el dissabte 26 
d'octubre es va fer una xerra¬ 
da amb el títol Reptes de les 
llengües minoritzades en el 
segle XXI. L'acte comptà amb 
els ponents Carme Junyent, 
professora de la Universitat 
de Barcelona i autora, entre 
d'altres, de Vida i mort de les 
llengües, Contra la planifi¬ 
cació o editora del recent El 
català, mirades al futur; Juan 
Carlos Etxegoien, Xamar, 
membre de Zenbat Gara i 
autor entre altres títols d'En 
equilibrio. Sobre la ecologia 
de los pueblos y las lenguas; 
F. Xabier Paradelo, membre 
d'A mesa pola normalización 
lingüística, i Pere Mayans, 
professor d'institut i membre 
de la CAL. Tot seguit fem un 
breu resum de les seves 
intervencions. 

Carme Junyent va iniciar la 
seva intervenció plantejant 
l'interrogant del futur de la 
llengua al segle XXL Es va 
mostrar poc optimista pel 
que fa a les esperances d'in¬ 
flexió i va recordar que patim 
una situació iniciada 500 
anys enrere. Seguidament, 
repassà les expectatives de 
cara al segle just iniciat. Així 
doncs, de les 5.000 llengües 
del món, unes 500 serien de 
difícil recuperació o "candi¬ 
dates a l'extinció" (entre 
aquests idiomes n’hi ha 


alguns amb dos o tres par- 
lants). Hi hauria un segon 
grup, d’unes 2.000, compost 
per llengües que ja no es 
transmetrien, per la qual 
cosa estarien abocades a l’ex¬ 
tinció de manera imminent. 
Un tercer grup, en el qual 
inclouríem el català, presen¬ 
tarien mostres d'extinció i és 
de preveure que tampoc 
arribaran al segle XXII. En 
aquest sentit, Carme Junyent 
recordà la dificultat d'aturar 
el procés un cop iniciat (ara 
no calen quatre generacions, 
sinó tres). El darrer grup 
estaria format per unes 500 
llengües (un 10% del total 
existent!) que "de moment" 
tindrien el futur garantit. 
Davant d’aquestes predic¬ 
cions hom espera un canvi 
radical en el mapa lingüístic 
mundial, amb 400 llengües 
de més d'un milió de par- 
lants, que es distribueixen un 
60% a l'Àsia; un 20%, a 
l'Àfrica, i la resta, a Europa. 
L’Àsia i l’Àfrica són les zones 
on el creixement seria més 
ràpid en relació al darrer 
grup. 

Sobre la manera de com s’ha 
arribat a la situació actual en 
500 anys i de cara al futur, 
Junyent repassà les diferents 
estratègies: des del genocidi 
fins a les deportacions i els 
moviments de població 
(prou coneguts en el cas 
català), sense oblidar el 
càstig, menyspreu, humil¬ 



iació o fins i tot l'internament 
d'infants d'edats compreses 
entre els 5 i 6 anys (cas dels 
parlants de llengües autòc¬ 
tones a Austràlia, el Canadà 
o, fins a l'any 1974, als Estats 
Units). Pel que fa a avui dia, la 
ponent destacà dues causes 
importants: les actituds 

lingüístiques i les migra¬ 
cions. Sobre la primera, bas¬ 
ant-se en les enquestes 
metropolitanes, recordà el 
descens d'un 5% pel que fa a 
ús del català, que l'any 1995 
donaven un 38% mentre que 
el 2000 se situà en un 33%. 
En aquest sentit, es recordà 
el moment difícil en què ens 
trobem, sobretot en el camp 
de la docència, però també 
les esperances en les noves 
migracions per capgirar la 
situació de substitució a què 
ens aboca aquest anomenat 
bilingüisme; de la inestabili¬ 
tat del bilingüisme, i seguint 
l'esquema clàssic d'Aracil, 
se'n deriva o bé la substitució 
o be la normalització. Cal 

seguir el model de les 
llengües estables que con¬ 
ceben els béns culturals com a 
transmissibles i acumulables 
per encarar la supervivència 
Junyent clogué la intervenció 
fent una valoració del nou 
context de multilingüisme, 
possible on no hi ha jerar¬ 
quització, així com de la diver¬ 
sitat, que ha permès la 
supervivència de la humani¬ 
tat. Finalment, va donar una 
resposta a l’interrogant sobre 
què cal fer: posar-nos-hi i 
viure en català. 

Xamar, seguint la tònica gens 
optimista, partí de la constat¬ 
ació que ens trobem en la 
pitjor situació sociolingüísti¬ 
ca, alhora que s’interrogà 
sobre el nostre futur. Seguida¬ 
ment, proposà una reflexió 
pel que fa al discurs sobre les 
llengües i plantejà la necessi¬ 
tat de resituar el concepte 
llengua: fora de la persona no 
som res. En aquest sentit, 
recordà que el discurs de qui 


parla més que qui, com si es 
tractés d’una lliga de llengües, 
s’ha de superar per plantejar- 
ne un de menys polititzat en 
el sentit real de la paraula: les 
llengües som nosaltres i els 
drets de les llengües són els 
nostres drets. Partint, doncs, 
de la idea que ningú podrà ser 
discriminat per la seva llengua 
(un dret humà bàsic) ni en 
nom d’una pretesa universali¬ 
tat, asseverà que pel que fa a 
l’àmbit lingüístic no vivim en 
estats democràtics. Des 
d’aquesta perspectiva apuntà 
que la responsabilitat és amb 
nosaltres mateixos i amb la 
diversitat cultural, i insistí un 
altre cop en el fet que la 
reflexió pel que fa al discurs 
no es quedi reduïda a l’àmbit 
nacionalista, amb el qual hom 
podria arribar-hi a tenir 
divergències a l’hora de 
plantejar un discurs més real i 
humà. 

Tot seguit repassà la feina que 
fan com a col·lectiu a nivell 
pràctic, en un context sociol¬ 


ingüístic com Bilbao, amb uns 
50.000 parlants, unes 80.000 
persones amb nocions d’un 
total de 300.000 i que passa 
per esdevenir un referent a 
nivell cultural a través de la 
creació d’espais d’ús (tenint 
en compte que l’ensenyament 
no és suficient) com és ara el 
Kafe Antzokia: un espai obert 
a activitats de tota mena, però 
en basc, un centre cultural a 
través del qual es difonen 
idees al voltant del discurs de 
les llengües, un projecte que 
s’inscriu, però, en una xarxa 
de cooperatives que també 
inclou una ràdio en basc a Bil¬ 
bao, una editorial, una escola 
d’alfabetització i 

euskaldunització d’adults, una 
agència de viatges, etc. 

Paradelo va parlar del "país 
oblidat" que és Galícia, amb la 
pèrdua del 47% de parlants en 
els darrers 50 anys (mentre 
que el 90% d’avis i àvies parlen 
el gallec, només el 30% dels 
joves ho declaren així). 

Reptes de les llengües minoritzades en el segle XXI: Apunts d'una xerrada. 


Repassà la importància de 
l'emigració contínua cap a 
Amèrica, Europa i l'estat 
espanyol que han patit les 
terres gallegues, i pel que fa a 
la situació actual, destacà la 
inoperància de la Direcció 
General de Política Lingüísti¬ 
ca de la Xunta per manca de 
recursos i voluntat, així com 
també del pla de normal¬ 
ització lingüística i de la vol¬ 
untat que sigui participatiu. 
Finalment, i després de 
repassar experiències d'ac¬ 
tivisme lingüístic com la de la 
fundació Via Galego (amb 
propostes de Portugal i el 
Brasil), el representant d'A 
mesa... destacà la presència 
d'un nucli de treball de la 
comunitat gallega a 
Barcelona i de la necessitat 
d'aquest nucli tot argumen¬ 
tant que el canvi genera- 
cional també afecta els 
gallecs d'aquí i que aquest té 
repercussions en els parlants 
d'allà. 

Pere Mayans, després de 


referir-se a la tendència a la 
desmoralització repassà els 
eixos en què s’ha basat la nor¬ 
malització, és a dir: l'adminis¬ 
tració, l’ensenyament no 
universitari, els mitjans de 
comunicació i la toponímia. 
A propòsit de l’ensenyament 
(“la joia de la corona”), 
Mayans plantejà el paper de 
l’escola al segle XXI i com els 
centres d’ensenyament han 
deixat de ser un referent 
atractiu per als joves. Igual¬ 
ment es referí a la important 
bossa de professors, sobretot 
a secundària, que no tenen 
un nivell mitjà de llengua 
(sovint excusat amb argu¬ 
ments pretesament prag¬ 
màtics del tipus "a sobre no 
afegiré el plus de la llen¬ 
gua"!). Pel que fa a la 
primària, Mayans destacà que 
malgrat ésser bàsicament en 
català no té continuïtat en la 
secundària (per il·lustrar-ho 
el representant de la CAL ho 
exemplificà amb dades 
referides a Mataró, on un 
26% dels joves d’edats comp¬ 


reses entre els 14 i els 17 anys 
usen habitualment el català). 
El ponent també féu referèn¬ 
cia a la formació d’adults, 
habitualment en castellà, així 
com dels canvis de llengua a 
classe, fet que “desinfla” 
molts immigrants a l’hora 
d’usar el català ("per viure no 
cal"). 

En resum, un acte força inter¬ 
essant, amb uns ponents 
d’excepció, la síntesi del 
qual, per bé que lamentable¬ 
ment fragmentària, esperem 
que pugui aportar elements 
per a la reflexió de ben segur 
enriquidors i que alhora 
deixi entreveure possibles --i 
noves-- vies d’actuació, sobre¬ 
tot pel que fa al discurs. Una 
xerrada que, com hem dit al 
principi, es va inscriure en la 
cinquena edició del Correl- 
lengua a Sants, Hostafrancs i 
la Bordeta, sense cap mena 
de dubte, la més reeixida de 
les que s’han fet fins ara. 

Lluís M 



LA LLUITA ANTIPATRIARCAL 
Una qüestió de supervivència 


Aquest article no és producte 
de la casualitat, les dates 
obliguen, però tampoc 
acompleix una funcionalitat 
memorística. El que es 
pretén és establir uns quants 
punts de reflexió que ens 
ajudin a valorar quin és el 
paper de la dona en la soci¬ 
etat actual i com s’esdevé 
avui la lluita per un espai 


propi dins les noves estruc¬ 
tures sociopolítiques. És per¬ 
tinent parlar "d’espai propi" i 
no d'alliberament davant l’ev¬ 
idència que la dona, en el 
darrer quart de segle, ha anat 
conquerint determinats 
espais dins la societat, però 
encara està molt lluny d'allib- 
erar-se de l’opressió a la qual 
ha estat sotmesa durant 


segles. Si bé és un fet que en 
les societats més desenvolu¬ 
pades l’emancipació 

econòmica i l'accés a l'edu¬ 
cació han comportat per a 
les dones un marge de man¬ 
iobra a l’hora de decidir 
sobre llurs vides, no han per¬ 
mès, d’altra banda, la 
superació del tutelatge 
històric a què la jerarquia 

LA LLUITA ANTIPATRIARCAL 
Una qüestió de supervivència 


familiar establerta i social¬ 
ment admesa les ha 
sotmeses. És en aquest marc 
en què s'institucionalitza el 
sistema opressiu que ens 
afecta: el "patriarcat", terme 
que trobem formulat i àmpli¬ 
ament desenvolupat en les 
tesis del feminisme radical 
dels anys 70. Aquestes tesis 
conceben el patriarcat com a 
sistema de dominació i d'o¬ 
pressió en un sentit explíci¬ 
tament polític, és a dir, com 
una estructura mental 
ahistòrica al marge de con¬ 
notacions biològiques i psi¬ 
cològiques. El patriarcat no 
és una forma més d'opressió 
d'un sistema concret, sinó 
que és la ideologia del capi¬ 
talisme com ho és de les 
societats precapitalistes fins 
a la prehistòria; és el sistema 
bàsic de dominació sobre el 
qual s'erigeixen la resta de 
dominacions com la de 
classe i raça. Aquesta premis¬ 
sa ens situa davant la per¬ 
spectiva correcta, al meu 
parer, a l’hora d'abordar el 
feminisme no com una sec¬ 
torial dins la lluita política 
sinó com un moviment 
social amb un enemic 
reconegut i clar. 
Malauradament, després de 
mes de 30 anys, el feminisme 
com a moviment en lluita no 
és present en la societat sinó 
de manera marginal i diluïda 
en àmbits polítics diversos, 
cosa que dificulta la seva 
estructuració com a movi¬ 
ment transformador. Sense 
oblidar la important tasca 


duta a terme pel feminisme 
de base, s'observa com la 
lluita per l'alliberament de la 
dona s’ha anat institucional¬ 
itzant i reduint a un acte tes¬ 
timonial per a l’ocupació d’e¬ 
spais tradicionalment mas¬ 
culins, però no promou la 
rebel·lió contra el sistema, 
fet que comporta que sovint 
la dona no es vegi com a sub¬ 
jecte de la repressió. La per¬ 
spectiva que el món ha mil¬ 
lorat molt des de les nostres 
àvies sufragistes és prou 
engrescadora per recloure 
l’opressió en cultures subde¬ 
senvolupades o en marcs 
socials desestructurats. Però 
nosaltres, les dones amb 
burka o portàtil, continuem 
estan sotmeses al mateix sis¬ 
tema, seguim estan tute¬ 
lades, i les conquestes no 
són les que volem, sinó les 
que atorguen. Qui controla 
la nostra força productiva 
(les dones fem les dues ter¬ 
ceres parts del treball mundi¬ 
al, rebem el 5 % dels ingres¬ 
sos i tenim menys de l’l% de 
la riquesa) i reproductora no 
som nosaltres. Avui, malgrat 
siguem científiques 

reconegudes o analfabetes 
integrals, no estem capaci¬ 
tades per decidir lliurement 
sobre qüestions que ens 
afecten directament, com l'a¬ 
vortament. L'explotació 

patriarcal segueix condicio¬ 
nant el nostre desenvolupa¬ 
ment laboral i intel·lectual, 
supeditat al compliment de 
les "obligacions familiars", 
que duplica la nostra jornada 


laboral (la remunerada i la 
no remunerada). Al mateix 
temps, aquestes obligacions 
imposades són vistes com un 
agreujant a l'hora de compe¬ 
tir en el mercat laboral i un 
pretext per fomentar l'ex¬ 
plotació de les dones trebal¬ 
ladores. 

Avui, doncs, les dones s'en¬ 
fronten al repte de retornar 
als orígens del moviment 
que, en definitiva, va acon¬ 
seguir que prenguéssim 
consciència de llur discrimi¬ 
nació. Però l'agreujant ara 
és que el sistema s’ha per¬ 
feccionat i tendeix a dissim¬ 
ular l'opressió en els grans 
avenços en pro de les 
dones, que no deixen de ser 
presencials a fi de justificar 
la pretesa igualtat (quotes 
de participació i paritat) i 
del tot lluny de qüestionar- 
se l'estructura jerarquitzant 
i discriminatòria del poder. 
El feminisme ha de contin¬ 
uar ambicionant la idea de 
constituir-se com un movi¬ 
ment revolucionari i trans¬ 
formador, lliure de vassal¬ 
latges polítics, perquè el 
que han de canviar no són 
les formes de dominació 
sinó l'abans anomenada 
"estructura mental ahistòri¬ 
ca". I com deien les dones 
dels anys 70, la lluita rev¬ 
olucionaria és el contrari a 
adaptació i reformisme i, 
per tant, ser revolucionària 
és ser extremista en relació 
a l'objectiu que es 
persegueix. 

Ombres 



Silenci...? 

Respiro, intentant trobar un anhel que em 
falta, però només trobo humitat, desagrad¬ 
able humitat. Més que mai, em fa recordar on 
sóc, que em sento sol, però encara no sóc 
capaç d’identificar el soroll com a realitat o 
malson, només sé que no el vull tornar a sen¬ 
tir i em vull tapar les orelles, però no puc, no 
sé per què, hi ha quelcom a dins meu que em 
fa que no ho faci, potser por? Per què? Si el 
que em fa por és el soroll, que no em deixa 
viure, ni morir, potser és això el que vull, 
silenci? Sí, morir. Necessito acabar amb això, 
acabar amb la por. Acabar amb la por d’estar 
tan segur de voler morir. 

Silenci? 

No, hi ha alguna cosa que el pertorba. Sento 
crits, gemecs i cops molt lluny, però dins meu. 
M’esgarrifo. No aguanto més. Tornen les 
ombres i em sento acorralat, em sento sol, res 
que em pugui ajudar. M’assalten. No sé si vull 
resistir. Resisteixo. Pateixo. Arribo a límits mai 
sospitats i lentament vaig decaient, em deixo 
anar i em lliuro totalment vençut a les ombres 
que, finalment, entren al meu cap. Ha tornat 
el soroll. 

? 

Ja no sé identificar res, només l’angoixa eter¬ 
na. Em sento brut, culpable. De què? No ho 
sé, però la culpabilitat s’apodera de mi; em 
sento el pitjor ésser mai conegut, algú total¬ 
ment menyspreable, i per això, potser, no tinc 
a ningú al meu costat que em pugui ajudar. 
Ho trobo a faltar. Sí, em sento brut. La por ja 
no la trobo, el més gran temor s’ha apoderat 
de mi, s’ha fet realitat. Estic aterrit i no desitjo 
saber el que realment em passa. Perdo la 
joventut, no allò que es defineix per l’edat, 
sinó pel que algú anomena esperit, ganes de 
viure, de lluitar, d’arribar fins al final de les 
coses, per saber com canviar-les, de pensar... 
Ja no vull pensar més. És això el que em fa 
por? No ho sé, estic fet un embolic; sento un 
gran remolí girant dins del meu cap, que no 


sé quantes voltes més podrà resistir, tard o 
d’hora esclatarà i potser així trobaré un altre 
cop aquell silenci que em plau però que alho¬ 
ra em turmenta tement que torni el soroll. 
Maleït soroll. Es pot combatre? No ho vull 
saber, tinc por de recordar i descobrir que no. 
Per què? Per què tinc tanta por de recordar 
què m’ha passat les darreres hores? Hores? No 
n’estic segur, potser dies, potser mesos. Sense 
llum del dia. Llum? No sé si vull saber com era 
la llum del sol, sé que puc fer-ho, però quel¬ 
com a dins meu m’ho impedeix. Sí, ja sé què 
és, la por, un altre cop la maleïda por, que ara 
es presenta i m’impedeix voler recordar la 
sensació de la plàcida llum solar. Ploro i torno 
a plorar, no puc mirar-me, però sé que aquest 
plor indica el final. No és un d’aquells plors 
que finalment et calmen, descanses i respires. 

Respirar? 

No, no vull, perquè alguna cosa a dins meu 
em diu que realment després de plorar no em 
servirà de res respirar. Ja sé per què. Haurà 
tornat el silenci, però amb ell, la humitat, que 
sembla ser l’únic contacte real amb la realitat, 
l’única cosa que sento fora del meu cap i em 
torna a recordar on sóc. Merda! Ja no sé 
quants cops s’ha repetit això una vegada i una 
altra. Patiment, descans, patiment. Soroll, 
silenci, soroll. No sé quant més pot durar i em 
desespero. Crido. Crido. Crido de deses¬ 
peració i sento que alguna cosa em fa callar. 

Silenci...? 

Un altre cop? Que se’n vagin a la merda aque¬ 
st silenci i aquest soroll. Però, què passa? 
Aquest és diferent; sento que ara arriba a les 
cames, als braços, a l’esquena, a l’estómac, 
també arriba al cap? Em recargolo a terra 
sobre el meu cos, ara sí, ara sí que puc. Podré 
finalment descansar? No, per què no?! Noto 
com a poc a poc el soroll torna a les meves 
cames, als meus braços, a la meva esquena, al 
meu estómac. Em sento adolorit. Finalment, 
el soroll també torna al meu cap, però també 
sento soroll fora d’ell, que m’obliga a tornar- 

me a posar dret. No vull estar dret, estic tan 
cansat que tinc la sensació d’haver-hi estat tota 
la vida. 

Soroll... 

Ja no m’estranyo, ja m’he resignat a sentir el 
soroll, però no per això em deixa de turmen¬ 
tar. Vull resignar-m’hi i no pensar-hi més, no 
fer-ne cas, però no puc. No sé per 
què però no puc. Em sento sol. 

Finalment torna... 
el silenci? 

Silenci? 

No ho sé, em costa 
d’identificar-lo. Sí, és 
silenci, però és difer¬ 
ent! Ara em moc? 

No, em fan moure, 
però qui? Un altre 
cop les ombres? 

No, no, no..., no 
vull que se’m tornin 
a apropar. Ara recor¬ 
do una mica. 

M’aturo en sec. Caic 
a terra, descansaré? 

No, les ombres tor¬ 
nen a estirar-me i amb 
elles torna el soroll. 

Soroll? 

S’està tornant a apoderar 
de mi. Sento aquest so fatal a 
dins del meu cap, a dins del meu 
cos, però també fora. Les ombres 
dominen tots els sorolls que sento i 
m’estiren cap avall, fort, molt fort. Ara 
creix el soroll del meu cos, no sé si aguan¬ 
tarà o rebentarà. Per què no ho fa? Si sento 
el cos tan fràgil, com és que pot aguantar tant 
de soroll. Per què no es trenca d’una vegada i 
per fi acaba amb el soroll i el silenci. Vull morir. 
Però, què passa? Sento un so que fa molt de 
temps que no sentia, no l’identifico, però 
m’agrada. Vull aquell so tan harmònic. Tot i no 
identificar-lo sé que sona com la melodia més 
maca que mai hagi pogut sentir. Aquest és el so 
de la llum? Sí, reconec molts harmònics que 
em són familiars però que no sóc capaç de 
desxifrar, què diu aquest so? Intento córrer cap 
a aquell so meravellós, però no puc, hi ha qui 
m’ho impedeix. Oh, no. Un altre cop les 


maleïdes ombres. Ja n’estic fart de les maleïdes 
ombres, vull arribar a aquella llum que sento 
tan forta fora de mi i que entri dins meu i 
m’impregni totalment fent desaparèixer les 
ombres. No puc, però em sento diferent, ara 
començo a sentir forces per combatre les 
ombres. Estic segur que com a mínim he pogut 
fer meu un petit raig d’aquella llum en forma 
de melodia. Sí, començo a veure aque¬ 
st raig i intento apropar- 
m’hi. Segueix havent-hi 
molt de soroll, però, 
i les ombres? Les 
busco per por que 
tornin a apujar el 
volum del soroll i 
les veig lluny, 
molt lluny de mi. 
De cop, la llum es 
fa més gran, la 
sento al meu 
costat, és càlida i 
la conec. Ja 
no em sento 
sol. Per fi 
trobo la llum. 
Ara puc recor¬ 
dar el que ha 
passat amb 
tranquil·litat. Ja 
no hi ha soroll, 
ja no hi ha silenci, 
les ombres s’han desfet. Ja 
no els tinc por, ara tinc amb mi 
aquella melodia que ja identifico 
perfectament, són els meus familiars, 
amics, amigues, companys, companyes. Ele 
recuperat la joventut, les ganes de lluitar, per 
això desperto d’aquell malson i instintiva¬ 
ment pronuncio paraules: 

PROU!!! No és cert, res del que he dit és 
cert, totes les declaracions fetes fins ara han 
estat extretes sota tortures. Sóc innocent! 

Torno a descansar, per ara,... Per fi he trobat 
l’anhel que em faltava, per fi he trobat la lliber¬ 
tat. 


14 de gener del 2003 
Ivan Rubio i Garcia 

El document 
que publiquem a 
continuació és 
un text que ha 
arribat a 
l'Insurgent 
enviat per tres 
joves catalanes 
la Laia r l'Ester i 
el Jordi— que es 
troben a 
Palestina. 
Allunyat de les 
informacions 
tèrboles i 
confuses que 
rebem cada dia 
a través dels 
mitjans de 
comunicació, 
aquest escrit, 
que narra unes 
experiències 
viscudes 
directament per 
ells a Tulkarem 
(Cisjordània), al 
lloc mateix dels 
fets, ens dóna 
una mica de 
llum sobre 
l'esgarrifosa 
realitat 
quotidiana que 
està vivint la 
població 
palestina. 


Som el dilluns 3 de febrer del 
2003, són dos quarts d'onze 
de la nit i som a Tulkarem. Els 
tancs i els jeeps de l'exèrcit 
són al carrer i se senten trets 
en diversos punts de la ciu¬ 
tat. Hi ha toc de queda, però 
no sabem per què; de fet, mai 
se sap per què hi ha toc de 
queda. En realitat, el que ens 
estranya és quan no n'hi ha. 

Fa una setmana que som a 
Tulkarem. Vam arribar el dil¬ 
luns 27, el dia abans de les 
eleccions israelianes. Per 


de les seves terres per part 
dels israelians. Primer es van 
instal·lar en tendes, però al 
cap dels anys, veient que de 
moment no podien tornar a 
la seva terra, es van anar con¬ 
struint cases. Actualment són 
les zones més pobres de la 
ciutat, amb els carrers més 
estrets i en condicions més 
precàries, per la qual cosa els 
seus habitants són els més 
combatius de la ciutat. 

La ciutat està situada al nord- 
oest de Cisjordània, al costat 



culpa d’aquests comicis hi 
havia declarat el toc de queda 
a tots els territoris ocupats i 
els cotxes palestins tenien 
molts problemes per circular 
per la carretera. Després de 
dues hores de viatge des de 
Nabulus (a 30 km), vam 
arribar a Tulkarem. 

Tulkarem és una ciutat que té 
37.000 habitants, una part 
important dels quals viuen 
als dos camps de refugiats: el 
de Tulkarem i el de Nur 
Shams. La gent es va 
començar a instal·lar en 
aquests dos camps l'any 
1948, quan van ser expulsats 


de la Línia Verda, que és la 
frontera que separa aquests 
territoris d'Israel i que es va 
fixar el 1967. En aquesta 
zona és on estan començant 
a construir el Mur. Amb l'ex¬ 
cusa de la seguretat estan 
alçant aquest Mur, que 
encerclarà tot Cisjordània 
per controlar, encara més, els 
moviments entre una banda i 
l'altra de la frontera. Teòrica¬ 
ment, aquest Mur havia de 
seguir el recorregut de la 
Línia Verda, però en realitat 
s'endinsa dins la zona palesti¬ 
na encerclant ciutats i pobles 
i aïllant-los de les seves terres 
i entre ells. El Mur farà entre 

Van agafar un dels ferits, el 
van fer estirar a terra i li van 
buidar totes les bales del 
carregador de l'arma que 
portaven al cap (15 bales) 


5 i 8 metres d'alçada i al 
voltant tindrà una zona de 
seguretat amb trinxeres, tan¬ 
ques elèctriques, sensors, 
patrulles de vigilància i torres 
de control. El Govern d'Israel 
diu que posaran diverses 
portes per travessar-lo, però 
els palestins no saben ni 
quantes n’hi haurà ni si els 
deixaran passar. Com que en 
moltes zones el Mur separarà 
els pobles de les seves terres 
de conreu, a la pràctica els 
pagesos no podran anar a tre- 
ballar-les i passaran a ser ter- 


d’oliveres i d’altres conreus. 

La nostra feina a Tulkarem 
consisteix sobretot a fer d’ob¬ 


servadors i que els soldats 
sàpiguen que hi ha presència 
internacional que vigila i difon 
les agressions que fan contra 



res israelianes. Aquesta 
situació augmentarà l’índex 
d’atur, que actualment és del 
75% de la població palestina 
activa. A Ras’Attya, per exem¬ 
ple, el Mur passa pel costat de 
l’única escola de primària que 
hi ha a la zona i com que 
encercla el poble els nens i les 
nenes de les localitats veïnes, 
que ara tarden 10 minuts a 
anar a l’escola, s’hi estaran 
més d’una hora per arribar-hi. 
Les primeres conseqüències 
de la construcció del Mur són 
la destrucció de les cases i els 
edificis que es troben al mig 
del seu recorregut (totalment 
arbitrari), i també de camps 


Hi ha toc de 
queda però no 
sabem per què; 
de fet r mai se 
sap per què hi 
ha toc de 
queda. En 
realitat, el que 
ens estranya és 
quan no n'hi ha 


la població palestina. També 
intentem fer més fàcils els 
moviments dels palestins dins 
d'uns territoris que en teoria 
controla l'Autoritat Nacional 
Palestina però que a la pràcti¬ 
ca estan ocupats per l’exèrcit 
israelià. I és que a les car¬ 
reteres de sortida de cada 
poble o ciutat hi ha controls 
militars en què obliguen a 
tothom a identificar-se i on la 
gent de vegades s'ha d'esperar 
durant hores fins que al soldat 
de torn li ve de gust deixar-te 
passar. Si hi ha internacionals 
que observen aquests con¬ 
trols, de vegades l'espera es fa 
més curta. A més, moltes car- 

reteres estan tallades amb 
muntanyes de terra, grans 
pedres o tanques 
metàl·liques, i molts cops 
s’han de fer voltes molt 
llargues per anar a llocs que 
estan molt a prop. Així, no és 
estrany que per anar d’un 
poble a un altre hagis de can¬ 
viar tres cops de vehicle. 

Ben diferent és la situació 
dels colons jueus que viuen 
en els moltíssims assenta¬ 
ments que hi ha per tot 
Cisjordània, ja que tenen 
bones carreteres i llibertat 
total de circulació per tot el 
territori. Els assentaments 
acostumen a estar sobre tur¬ 
ons i protegits per un fort 
desplegament de seguretat. 
Per començar-ne un de nou, 
col·loquen una casa prefabri¬ 
cada en qualsevol camp 
palestí que els agradi i ràpi¬ 
dament els soldats hi van per 
"protegir-los" del palestí que 
acaba de perdre les terres. Al 
cap de poc, hi porten més 
cases prefabricades i més sol¬ 
dats, i de mica en mica van 
construint els habitatges, fins 
que creen tota una colònia. 

Aquí a Tulkarem la major part 
de les escoles són a la 
mateixa zona, que és a prop 


del destacament militar 
israelià, on hi ha tots els 
tancs, jeeps i soldats. Una de 
les feines que fem és anar 
cada matí a l’hora d’entrada 
dels nens a l’escola, ja que hi 
acostumen a passar els sol¬ 
dats amb els tancs o els jeeps, 
i de vegades s’hi aturen. 
Davant d’aquesta provocació, 
molts cops els nens els llan¬ 
cen pedres. La resposta dels 
soldats són bales i gasos 
lacrimògens. Si hi ha interna¬ 
cionals, la repressió dels sol¬ 
dats no acostuma a ser tan 
dura, o fins i tot passen de 
llarg sense aturar-s’hi. Passa 
el mateix quan hi ha toc de 
queda. Els soldats recorren la 
ciutat amb jeeps i tancs 
perquè no hi hagi ningú al 
carrer, però molts cops la 
població trenca el toc de 
queda sortint al carrer i 
llançant pedres als soldats. 
La nostra presència al carrer 
dissuadeix en alguns casos 
els soldats d’una repressió 
més dura. 

Cada nit, dues persones del 
grup d’internacionals fan 
torn amb les ambulàncies. El 
mes de març passat els sol¬ 
dats israelians van matar un 
conductor d’ambulància a 
Tulkarem. En aquella ocasió 


Cal destacar 
que durant el 
2002 més de 
60 persones 
van morir als 
territoris 
ocupats dins 
d'ambulàncies 
retingudes als 
controls de 
l'exèrcit 

hi havia declarat el toc de 
queda a la ciutat, però hi 
havia un ferit i les ambulàn¬ 
cies, amb el permís del desta¬ 
cament militar, van sortir a 
buscar-lo. A 200 metres de 
l’hospital es van trobar un 
grup de soldats que els van 
tirotejar: el conductor d'una 
ambulància va morir. 
Després d'aquell fet, i a con¬ 
seqüència dels problemes 
que troben moltes nits per 
poder travessar els controls 

militars, van demanar que un 
internacional acompanyés 
les ambulàncies a la nit. Cal 
destacar que durant el 2002 
més de 60 persones van 
morir als territoris ocupats 
dins d'ambulàncies 

retingudes als controls de 
l'exèrcit. 

Aquesta és la realitat quotidi¬ 
ana que es viu a Tulkarem. 
Però de vegades 
encara s'endureix més, com 
va passar el dijous 30 de 
gener, quan les forces espe¬ 
cials israelianes van matar 
dos joves a la ciutat. A dos 
quarts de dues del migdia, 
diversos vehicles militars i 
policials israelians van entrar 
a la ciutat de Tulkarem per 
intentar imposar-hi el toc de 
queda. En diversos punts, els 
joves van respondre llançant 
pedres i ampolles als tancs i 
jeeps militars. El toc de 
queda era la primera part 
d'una operació de les forces 
especials israelianes per 
detenir i executar diversos 
palestins. Mentre els joves 
s'enfrontaven als vehicles de 
l'exèrcit en alguns carrers, un 
cotxe amb membres de les 
forces especials israelianes va 
aparèixer al centre de Tulka¬ 
rem. Els membres de les 
forces especials van baixar 
del cotxe i van disparar indis¬ 
criminadament contra la 
gent que hi havia al carrer i 
van ferir set persones. Tot 


El Mur farà 
entre 5 i 8 
metres 
d'alçada i al 
voltant tindrà 
una zona de 
seguretat amb 
trinxeres, 
tanques 
elèctriques, 
sensors, 
patrulles de 
vigilància i 
torres de 
control 

seguit van agafar un dels fer¬ 
its, el van fer estirar a terra i li 
van buidar totes les bales del 
carregador de l'arma que 
portaven al cap (15 bales). 
Era un jove que formava part 
de les Brigades dels Màrtirs 
d'Al-aqsa, vinculades a Al- 
Fatah. Una de les altres per¬ 
sones ferides (que no 
pertanyia a cap organització 
política) va córrer cap a la 


seva botiga, que és al mateix 
carrer, i els soldats el van 
seguir i també el van tirote¬ 
jar. Després, les forces 
israelianes van dir que havia 
estat un tiroteig entre per¬ 
sones armades i soldats, però 
els testimonis asseguren que 
cap dels morts ni ferits por¬ 
taven cap arma. 

Amb aquest escrit volem 
transmetre la realitat quotidi¬ 
ana que viu la població 
palestina i la impunitat total 
amb què es mouen i actuen 
els soldats israelians. Estem 
descobrint una situació molt 
més dura de la que ens imag¬ 
inàvem: la població palestina 
té moltes dificultats per 
moure's i anar a treballar o a 
estudiar, en qualsevol 
moment poden perdre la 
vida, els poden tirar la casa a 
terra o els poden robar les 
seves terres. I tot això passa 
amb el silenci còmplice de la 
major part de governs i de 
mitjans de comunicació del 
món. Malgrat tot, el poble 
palestí (que també ens ha 
impressionat per la seva gen¬ 
erositat i força) continua llui¬ 
tant per la seva llibertat i 
dignitat. 


Ester, Jordi i Laia 
Dilluns 3 de febrer del 
2003, Tulkarem (Palestina) 

Converses (in)versemblants 

Trobarem a faltar 
el seu somriure 


GASPART: Aquest cop s’ha acabat. Em sembla, noi, que ja 
no hi ha més cera que la que crema. Has de 
fotre el camp, o tu o jo, oi que m’entens? 

VAN GAAL: Que tu decir? Yo no marchar, yo ser mejor 
entrenador para Barça. Tu ser traidor a mí. 

GASPART: Baix cap concepte et permeto que em parlis 
així, pues encara sóc el president del club i 
tinc, com a mínim, un parell de socis a favor 
meu. 

VAN GAAL: Sí, son aquellos que tú llamas para hacer callar 
silbatos a ti. Yo los conozco, Sureda i Homar, 
de los baxos nois. Unos fascistas 
impresentables. 

GASPART: T’equivoques, aquests ja no pinten res. El meu 
fidel Santos ha buscat gent més feixista i 
violenta encara, els Casuals, que tenen carta 
blanca per apallissar qui vulguin, sobretot si 
són independentistes. 

VAN GAAL: Yo no hablar mas de tonterías. En mi país estos 
estarían en càrcel. 

GASPART: Aquí Espanya, som molt tolerants, sempre i 
quan no siguin independentistes, terroristes o 
okupes. 

VAN GAAL: No es verdad. Entorno ha sido mucho poco 
tolerante con mi. Siempre negativos. 
Casanovas, Minguella y muchos mas, son peor 
que he visto en mi vida. Ellos mandan en can 
Barça. Tú sólo eres muneco en sus manos. 

GASPART: Mira Louis, has d’entendre que quan tu has 
estat entrenador, aquests que dius no han sucat 
res de res, comprens? 

VAN GAAL: No. 

GASPART: Sí home, comissions de fitxatges i altres 
martingales. Tu ets massa honrat. No 
interesses. Perquè tu no cobraves comissions 
dels “paquets” holandesos que ens has 
encolomat, no? 

VAN GAAL: No!! Qué tú decir. 

GAPART: Bueno, pues, ho sento però te tinc que fer fora. 

El club està per sobre de tot. 

VAN GAAL: Yo diré esto en rueda de prensa, pero si vàis a 
segunda, yo ser mejor entrenador para volver a 
primera. Tú te acuerdas. 


Els mots del retorn 


Ara que ja sóc guerrer 
Podré estimar-te, potser. 

Ara que ja sóc guerrer. 

Ara que he vist l’estelada 
Puc mirar-te la mirada. 

Ara que he vist l’estelada. 

Perquè he vessat tanta sang 
No em pots fer cap esvoranc 
Perquè he vessat tanta sang. 

Després de quatre ferides 
Són inútils les mentides. 
Després de quatre ferides. 

Ara que ja sóc guerrer, 

Ai, que no t’estimaré, 

Ara que ja sóc guerrer! 


Josep Palau i Fabre 
Poemes de VAlquimista 
10 de maig del 1942 


Frank Kin Un 





